ഭീകരവാദത്തിനെതിരെ ഒരുമിച്ച് പോരാടാന് ഇന്ത്യയും അമേരിക്കയും തമ്മില് ധാരണ പാകിസ്ഥാനെതിരെ രൂക്ഷവിമര്ശനം വാഷിംഗ്ടണ്: ഭീകരവാദത്തിനെതിരെ ഒരുമിച്ച് പോരാടാന് ഇന്ത്യയും അമേരിക്കയും തമ്മില് ധാരണയായി. ഇക്കാര്യം വ്യക്തമാക്കി ഇരു രാജ്യങ്ങളും സംയുക്ത പ്രസ്താവന ഇറക്കി. പ്രസ്താവനയില് പാകിസ്ഥാനെതിരെ വിമര്ശനപരമായ വസ്തുതകള് ഉള്പ്പെടുത്തി. അതിര്ത്തി കടന്നുള്ള ഭീകരവാദം അവസാനിപ്പിക്കണമെന്നും മുംബൈ ഭീകരാക്രമണത്തിന്റെ സൂത്രധാരന്മാരെ നിയമത്തിന് കൊണ്ടു വരണമെന്നും പ്രസ്താവനയില് പാകിസ്ഥാനോട് ഇരു രാജ്യങ്ങളും ആവശ്യപ്പെട്ടു. ഭീകരാവദവുമായി ബന്ധപ്പെട്ട വിഷയങ്ങളില് വിവരങ്ങള് പരസ്പരം കൈമാറുമെന്നും ഭീകര വിരുദ്ധ സാങ്കേതിക വിദ്യകള് ഇരു രാജ്യങ്ങളും സംയുക്തമായി വികസിപ്പിക്കുമെന്നും മോദിയും ബൈഡനും വ്യക്തമാക്കി. അഫ്ഗാനിസ്ഥാന് മണ്ണ് ഭീകരവാദത്തിന്റെ വേദിയാക്കരുതെന്ന് ഇരു നേതാക്കളും താലിബാന് ശക്തമായ താക്കീത് നല്കി. ഇന്ത്യയും അമേരിക്കയും തമ്മില് വ്യാപാര സഹകരണം മെച്ചപ്പെടുത്തും. കൊവിഡിനെതിരായ പോരാട്ടത്തില് ഒരുമിച്ച് നില്ക്കും. ജനാധിപത്യ മൂല്യങ്ങള് സംരക്ഷിക്കാന് സംയുക്തമായി പോരാടുമെന്നും പ്രധാനമന്ത്രി നരേന്ദ്ര മോദിയും അമേരിക്കന് പ്രസിഡന്റ് ജോ ബൈഡനും അറിയിച്ചു.